Document ID: 31992R2145

ΚΑΝΟΝΙΣΜΟΣ (ΕΟΚ) αριθ. 2145/92 ΤΗΣ ΕΠΙΤΡΟΠΗΣ της 29ης Ιουλίου 1992 για νέα οροθέτηση των ζωνών προορισμού για τις επιστροφές ή τις εισφορές κατά την εξαγωγή και ορισμένα πιστοποιητικά εξαγωγής στον τομέα των σιτηρών και του ρυζιού
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1738/92 (2), και ιδίως το άρθρο 16 παράγραφος 6,
τον κανονισμό (ΕΟΚ) αριθ. 1418/76 του Συμβουλίου της 21ης Ιουνίου 1976 περί κοινής οργανώσεως της αγοράς στον τομέα του ρυζιού (3), όπως τροποποιήθηκε τελευταία από τον κανονισμό (ΕΟΚ) αριθ. 674/92 (4), και ιδίως το άρθρο 17 παράγραφος 6,
Εκτιμώντας:
ότι στον κανονισμό (ΕΟΚ) αριθ. 1124/77 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 3049/89 (6), καθορίσθηκαν οι ζώνες προορισμού που θα χρησιμοποιηθούν για τον καθορισμό των επιστροφών ή των εισφορών κατά την εξαγωγή στον τομέα των σιτηρών και του ρυζιού-
ότι λόγω των πολιτικών αλλαγών στις ανατολικές χώρες, ιδίως όσον αφορά τα ανεξάρτητα κράτη που προήλθαν από την πρώην Σοβιετική Ένωση και τη Γιουγκοσλαβία, πρέπει να ενημερωθούν οι ζώνες προορισμού που προβλέπονται στο παράρτημα του εν λόγω κανονισμού- ότι πρέπει συνεπώς να αντικατασταθούν οι ονομασίες "Σοβιετική Ένωση" και "Γιουγκοσλαβία" από τις ονομασίες καθεμίας από τις χώρες που προήλθαν από τη Σοβιετική Ένωση και τη Γιουγκοσλαβία- ότι πρέπει με την ευκαιρία αυτή να προβλεφθεί επίσης ομαδοποίηση των χωρών στα πλαίσια των ζωνών Ι, ΙΙ, ΙΙΙ και VIII-
ότι για λόγους σαφήνειας πρέπει να καταργηθεί ο προαναφερθείς κανονισμός (ΕΟΚ) αριθ. 1124/77 και να περιληφθούν στον παρόντα κανονισμό οι ισχύουσες διατάξεις που περιέχει-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι ζώνες προορισμού που θα χρησιμοποιηθούν για τον καθορισμό των διαφοροποιημένων επιστροφών ή εισφορών κατά την εξαγωγή καθορίζονται στο παράρτημα για τα προϊόντα που αναφέρονται στο άρθρο 1 στοιχεία α), β) και γ) του κανονισμού (ΕΟΚ) αριθ. 2727/75 και για τα προϊόντα που αναφέρονται στο άρθρο 1 στοιχεία α) και β) του κανονισμού (ΕΟΚ) αριθ. 1418/76.
Ο κανονισμός (ΕΟΚ) αριθ. 1124/77 καταργείται.
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Αυγούστου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 29 Ιουλίου 1992.

Labels: 3
17